Arrestat malli niżel mill-vapur: Jinqabad b'sustanza suspettata li hi droga sintetika
Imtella' Ġunju 17, 2020 Żagħżugħ miż-Żebbuġ Għawdex ġie arrestat malli niżel minn vapur tal-Gozo Channel fil-Port tal-Imġarr. Hu nstab li kien fil-pussess ta' sustanza suspettata li hi droga sintetika. Il-Pulizija qalet li wara ġranet ta' stħarriġ, uffiċċjali mill-Iskwadra ta' Kontra d-Droga bbażati f'Għawdex il-bieraħ osservaw liż-żagħżugh jinżel Malta u jerġa' jaqbad il-vapur lura lejn Għawdex. Iż-żagħżugħ ittieħed fil-lock up tal-Kwartieri Ġenerali tal-Pulizija fil-Floriana għal aktar stħarriġ.